《谢梁尊师见访不遇》
唐代·李翔

晓斲黄精昼未还，岂知仙老降柴关。一声归鹤唳江口，数片白云遗竹间。

怅望有惭劳羽驾，差池不得礼冰颜。秋风独倚书斋立，遥想真晖对暮山。

作者简介：唐宗室，出江王房。官莆田尉。约懿宗咸通前后在世。事迹见《新唐书·宗室世系表下》。敦煌遗书伯三八六六收其《涉道诗》28首，皆七言律诗，内容均与道教有关。《全唐诗外编》据之收入。